ছাত্রলীগের নেতারা জানান, তারা ৩১ মার্চ এই সম্মেলন করতে চান। তবে প্রধানমন্ত্রীর সময় দেয়ার ওপর নির্ভর করছে সব কিছু। গত ৬ জানুয়ারি ঢাকা বিশ্ববিদ্যালয়ে ছাত্রলীগের প্রতিষ্ঠাবার্ষিকীর আয়োজনে যোগ দিয়ে আওয়ামী লীগ সাধারণ সম্পাদক ওবায়দুল কাদের ছাত্রলীগকে মার্চের মধ্যে সম্মেলনের আয়োজন করতে বলেন। প্রধানমন্ত্রী শেখ হাসিনা এই নির্দেশ দিয়েছেন বলে জানান তিনি। তবে একই দিন ছাত্রলীগের নেতা-কর্মীরা গণভবনে প্রধানমন্ত্রীর সঙ্গে মত বিনিময়ে গেলে প্রধানমন্ত্রী সম্মেলনের বিষয়ে কিছু বলেননি।